Reuerendo in Christo Patri, domno YVONI Dei gratia Abbati Clun. eiusque loci sacrosancto Cōuentui, ac venerabilibus viris Diffinitoribus generalis Capituli, frater Willelmus humilis Prior S. Pancratij de Lewes, salutem,  tam debitam, quam deuotam cum omni honore  reuerētia obedientiam vsque ad mortem. Nouerit sanctitas vestra, quod nos tanquam filius obedientiæ, sacrosanctæ celebrationi Capituli vestri generalis apud Cluniacum interesse desiderantes, iter arripuimus veniendi ibidem,  mari pertransito iam in partibus Galliæ constituti, quasi subita  inopinata graui corporis nostri infirmitate in itinere superueniēte, vltra Mortuum-mare, eques vel pedes sine maximo  fatali corporis nostri periculo ire nullatenus valebamus. Quare sanctitatem vestram omni qua possumus deuotione deprecamur, quod nos ad instans Capitulum non voluntate, sed ineuitabili necessitate præpeditos, habere dignemini excusatos. Valeat sanctitas vestra per tempora longiora. Datum anno Domini M. CC. LIX. mense Aprilis.